पेंशनर डायरियों के घोटाले में लिप्त फार्मासिस्ट के खिलाफ सौंपा ज्ञापन
अलवर| राजस्थानपेंशनर समाज की जिला शाखा की आेर से रविवार को सर्किट हाउस में सहकारिता मंत्री अजय सिंह किलक को ज्ञापन सौंपकर पेंशनर डायरियों में 2.30 करोड़ रुपए के घोटाले में लिप्त फार्मासिस्ट के खिलाफ कड़ी कार्रवाई की मांग की गई। पेंशनर समाज के जिला मंत्री रामबाबू शर्मा एवं जिला प्रवक्ता पुष्कर वर्मा के नेतृत्व में दिए ज्ञापन में बताया है कि तिजारा, खेड़ली एवं किशनगढ़बास में पेंशनर डायरियों के घोटाले की जिला कोषाधिकारी की जांच के बाद गंभीर अनियमितताओं की एसीबी से जांच कराने की अभिशंषा की गई। दोषी कर्मचारियों के खिलाफ कार्रवाई की जगह उन्हें बड़ी लाभकारी दवा की दुकानों पर पदस्थापित कर दिया गया। इसी मामले में हाल में ही महाप्रबंधक देवीदास बैरवा को एपीओ किया गया है। अनियमितताओं के कारण राशि अटकने से पेंशनरों को दवा उपलब्ध नहीं हो पा रही हैं। वित्त विभाग की 1.14 करोड़ की अतिरिक्त मदद मिलने के बाद भी दवाइयों पर संकट बना हुआ है। प्रतिनिधि मंडल में वरिष्ठ उपाध्यक्ष पूरनचंद शर्मा, प्रचार मंत्री मुरारीलाल शर्मा, जगमोहन गर्ग ने भी उपभोक्ता भंडार की दवा दुकानों की जांच कराने और पेंशनर समाज को अलग से दुकान खोलने की मांग की।
कर्मचारियोंकी समस्याओं के निराकरण की मांग : राजस्थानसहकारी संघ ने जिलाध्यक्ष मुखराम गुर्जर के नेतृत्व में ज्ञापन मंत्री किलक को ज्ञापन सौंपा। ज्ञापन में बताया कि पैक्स लैम्पस में कार्यरत कर्मचारियों को बैंक कर्मी घोषित करा समितियों में प्रतिनियुक्ति पर देने, वर्तमान वेतन श्रृंखला में ग्रेड पे में 1800 से 3600 कराने, पैक्स लैम्पस कर्मचारियों का पीएफ कर्मचारी भविष्य निधि संगठन में जमा कराने, चिकित्सा भत्ता दिलाकर उपार्जित अवकाश की अधिकतम सीमा 120 की बजाय बैंकों के समान 300 दिन करने और पैक्स लैम्पस में वंचित कर्मचारियों की स्क्रीनिंग कराने की मांग की गई। इस मौके पर संघ के पदाधिकारियों ने मंत्री का स्वागत किया।
hin_Deva hin_Deva hin_Deva